Acatistul Sfintei mironosiţe Maria Magdalena 
(s.v. 22 iulie / s.n. 4 august) 


Sfânta mironosiţă şi întocmai cu apostolii, Maria Magdalena (s.v. 22 iulie / s.n. 4 
august): 


https://www.academia.edu/43788799/Sf% C3% A2nta_mironosi o CS 9% A3 9% C4%83_%C 
59%9Fi_9%C3% AEntocmai_cu_apostolii_Maria_Magdalena_22_iulie 


https://archive.org/details/sf.-mironosita-maria-magdalena 


ie ie ste 


Materiale despre Sfânta mironosiţă şi întocmai cu apostolii, Maria Magdalena: 


https://independent.academia.edu/emystea/Sf-mironosi %o C5 9% A3% C4% 83-Maria- 


Magpdalena-(22-iul) 


https://archive.org/details/Q steaemy?query=Maria+Magdalena 


https://www.slideshare.net/steaemy 1/search_my_uploads?type=&new=&gqg=Maria+Ma 


dalena 
&&& 
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Și nu ne duce pe noi în ispită, ci ne izbăveşte de cel rău. Că a 


Ta este Împărăţia şi puterea şi Slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
Suntem poporul Tău, toți lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
Să judece viii şi morţii, A cărui Împărăţie nu va avea sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


sake 
Acatistul Sfinte mironosiţe Maria Magdalena: 
https://www.youtube.com/watch?v=y6J9b2KVXS8 


Arhim Andrei Coroian. Acatistul Sfintei mironosite, intocmai cu apostolii, Ma- 
ria Magdalena: 
https://www.youtube.com/watch?v=5h-2M2iBvPc 


&&& 

Condacul 1 

Lui Hristos al tău, pe care duhovniceşte L-ai iubit, I-ai urmat, cea pregătită de 
Domnul spre propovăduire, Sfântă Maria Magdalena pentru aceasta cu dragoste 
te lăudăm în cântări şi te rugăm pe tine, ca ceea ce ai mare îndrăzneală către 
Domnul, din toate nevoile cu rugăciunile tale să ne izbăveşti, ca pururea bu- 
curăndu-ne să strigăm ţie: Bucură-te, Sfântă Maria Magdalena, care cu 
credinţă apostolească L-ai propovăduit pe Preadulcele lisus! 


Icosul 1 

Făcătorul îngerilor şi Domnul puterilor, mai înainte cunoscând voinţa ta cea 
bună, sfântă mironosiţă, te-a ales din cetatea Magdalei, din laţurile diavoleşti 
slobozindu-te; pentru aceasta te-ai arătat credincioasă slujitoare a Domnului, 
sârguindu-te a-L prea slăvi pe EI cu viaţa şi cu osteneala. Iar noi, minunându-ne 
de aşa purtare de grijă a lui Dumnezeu pentru tine, întru umilinţa inimilor 
strigăm către tine: 

Bucură-te, cea chemată de Fiul lui Dumnezeu dintru întunericul diavolesc la 
minunată lumina Sa; 

Bucură-te, că în curăţie cu trupul şi cu duhul până la sfârşit ai petrecut cu darul 
Lui; 

Bucură-te, că prin curăția inimu, sărăcia cu duhul până la sfârşit o ai păzit; 
Bucură-te, că înaintea tuturor te-ai învrednicit a vedea pe Hristos cel înviat; 
Bucură-te, că puterea vrăjmaşului bine ai biruit; 

Bucură-te, că ai strălucit cu credinţa cea tare şi cu dragostea cea caldă către 
Hristos Dumnezeu; 

Bucură-te, că L-ai iubit şi L-ai propovăduit pe Mântuitorul Hristos cu toată 
inima ta; 

Bucură-te, că până şi la moarte Aceluia drept ai slujit; 

Bucură-te, că prin dar cu sufletul te-ai înnoit; 

Bucură-te, că Evanghelia ai propovăduit şi întru vistieria inimii tale o ai încăput; 
Bucură-te, că Învierea Domnului apostolilor ai vestit; 

Bucură-te, că şi a vorbi cu îngerii te-ai învrednicit; 

Bucură-te, Sfântă Maria Magdalena, care cu credinţă apostolească L-ai 
propovăduit pe Preadulcele lisus! 


Condacul al 2-lea 
Văzându-se pe sine Maria Magdalena de şapte demoni izbăvită, cu toată inima 
s-a lipit de Hristos Dumnezeu, biruitorul iadului, învățând pe toţi oamenii că nu 


numai cu gura, ci şi cu toată viaţa să slujească lui Dumnezeu, cântându-i Lui: 
Aliluia! 


Icosul al 2-lea 

Mintea omenească, cugetând, nu pricepe cum dintru aşa tulburare, cu darul lui 
Hristos, te-ai suit la înălțimea vieţii celei asemenea îngerilor, vrednică de laudă, 
Mania Magdalena. Pentru aceea şi noi, avându-te pe tine mujlocitoare bună, cu 
căldură ne rugăm să ceri de la Domnul şi pentru noi izbăvire din adâncul pă- 
catului, ca să strigăm ţie cu dragoste unele ca acestea: 

Bucură-te, că ai scăpat din cumplita robie a dracilor; 

Bucură-te, că aievea ai mustrat înşelăciunea viclenilor demoni; 

Bucură-te, că pe toţi îi înveţi ca în ispitele de la vrăjmaşul la Hristos să alerge; 
Bucură-te, că îndemni ca nimeni în scârba cea mare pentru păcate să nu dez- 
nădăjduiască; 

Bucură-te, a tuturor păcătoşilor călăuzitoare pe calea sfinţeniei; 

Bucură-te, că ai cunoscut tăria cea atotputernică a darului lui Hristos; 

Bucură-te, povăţuitoare bună a mulțumiri celei cuvenite lui Dumnezeu; 
Bucură-te, dreapta învăţătoare a laudei lui Dumnezeu celei adevărate; 

Bucură-te, că ne-ai arătat cu viaţa ta calea cea dreaptă a vieţii pământeşti; 
Bucură-te, apărătoare bună a tuturor păcătoşilor înaintea lui Dumnezeu; 
Bucură-te, păzitoarea sufletelor noastre de vicleşugul satanei; 

Bucură-te, mijlocitoarea noastră cea caldă către Hristos întru toate scârbele; 
Bucură-te, Sfântă Maria Magdalena, care cu credinţă apostolească L-ai 
propovăduit pe Preadulcele lisus! 


Condacul al 3-lea 

Cu puterea dumnezeiescului dar, dimpreună şi cu a ta bunăvoință, fără şovăire, 
precum Avraam de demult ai lăsat casa părintelui tău şi cu bucurie ai urmat lui 
Hristos Dumnezeu. Deci rugămu-te, pe tine, ucenică a lui Hristos, Slăvită 
Maria Magdalena, luminează prin rugăciunile tale şi inimile noastre cu dra- 
gostea cea către Dumnezeu, ca şi acum şi pururea să-l strigăm Lui: Aliluia? 


Icosul al 3-lea 

Având puterea înţelepciunii dăruită ție de Dumnezeu, Maria Magdalena, băr- 
băteşte ai lepădat cele frumoase ale lumii acesteia şi, ca o ucenică bună, cu 
dreptate ai slujit Cuvântului, care pentru multă milostivirea Sa a sărăcit pentru 
noi. Pentru acestea cu umilință strigăm ţie: 

Bucură-te, ucenica lui Hristos cea bună; 

Bucură-te, învăţătoarea dragostei celei adevărate către Dumnezeu; 

Bucură-te, că deşertăciunea lumii acesteia bine o ai cunoscut; 

Bucură-te, că bucuria lumii bărbăteşti o ai lepădat; 

Bucură-te, că frumuseţea lumească întru nimica o ai socotit; 

Bucură-te, că cinului călugăresc calea vieţii celei bune mai înainte ai arătat; 


Bucură-te, că pe toţi îi povătuieşti pe calea către Hristos Dumnezeu; 

Bucură-te, că pentru lucrările milostivirii casa cea pământească o ai lăsat; 
Bucură-te, că mila lui Hristos şi aici şi în cer o ai aflat; 

Bucură-te, că prin ea la fericirea cea veşnică ai ajuns; 

Bucură-te, mieluşea înțeleaptă, că de la lupu cei răi către Hristos păstorul cel 
bun ai alergat; 

Bucură-te, că în staulul cuvântătoarelor Sale oi ai intrat; 

Bucură-te, Sfântă Maria Magdalena, care cu credinţă apostolească L-ai pro- 
povăduit pe Preadulcele lisus! 


Condacul al 4-lea 

Viforul urgiei drăceşti cu putere pe mare s-a ridicat asupra casei sufletului tău, 
Sfântă Marie, dar a o surpa pe aceasta până în sfârşit nu a putut, că ai aflat 
mântuire pe piatra cea tare a credinţei în Hristos, şi pe aceasta tu, preaînţeleaptă 
femeie, stând neclintită, îi înveţi pe toţi ca Preabunului Dumnezeu să-i cânte 
cântare: Aliluia! 


Icosul al 4-lea 

Auzind noi, de Dumnezeu înţelepțită Marie, că urmând lui Hristos ai aflat ve- 
selia cea adevărată a inimii, dreptatea, pacea şi bucuria întru Duhul Sfânt, ne 
sârguim să ne aflăm în ceata părtaşilor la Împărăţia lui Dumnezeu. Iar ţie, ca 
uneia ce te veseleşti în această împărăție arătându-ne şi nouă calea spre ea, îţi 
zicem cu toţii aşa: 

Bucură-te, că dulceaţa cerească a lui lisus o ai iubit; 

Bucură-te, că viaţa cea adevărată ai aflat; 

Bucură-te, că şi nouă chipul acestei vieţi ne-ai arătat; 

Bucură-te, că întru bucuria cerească pururea acum petreci; 

Bucură-te, că dintru a Raiului hrană pururea guşti; 

Bucură-te, că focul dragostei către Dumnezeu în inima ta ai aprins; 

Bucură-te, cea iubită duhovniceşte de Hristos Dumnezeu ca o roabă dreaptă a 
Sa; 

Bucură-te, fierbinte rugătoare pentru noi către Dumnezeu; 

Bucură-te, ajutătoarea întru nevoile noastre; 

Bucură-te, învăţătoarea noastră cea bună şi blândă; 

Bucură-te, sălaş preacinstit al Duhului Sfânt; 

Bucură-te, sfântă întocmai cu Apostolii; 

Bucură-te, Sfântă Maria Magdalena, care cu credinţă apostolească L-ai 
propovăduit pe Preadulcele lisus! 


Condacul al 5-lea 

Ca o stea cu dumnezeiască mergere urmând lui Hristos, slăvită Maria, te-ai 
arătat între mironosiţe. Împreună cu acelea stând acum şi pururea înaintea 
Sfintei "Treimi, adu-ne şi pe noi împreună cu cetele cele sfințite, prin rugăciunile 


tale, luminându-ne calea cea întunecată a vieții noastre, pentru a-l striga cu 
bucurie lui Dumnezeu: Aliluia! 


Icosul al 5-lea 

Văzând, Sfânta Maria, pe Hristos Dumnezeu pe cruce răstignindu-Se, minunată 
bărbăţie ai arătat; că mulţi dintre ucenici au lăsat pe Învățătorul lor, iar tu, cu 
dumnezeieştile Lui învățături neîncetat aprinzându-ţi sufletul şi cugetul, ai biruit 
neputinţa firii femeieşti şi aşa ai fost părtaşă patimii celei mântuitoare a lui 
Hristos. Pentru aceasta şi noi, la atâta vitejie bărbătească a ta privind, strigăm 
ție: 

Bucură-te, podoaba şi îmbunătățirea femeilor celor înțelepte; 

Bucură-te, veselia cea bună a tuturor creştinilor; 

Bucură-te, cea împreună-pătimitoare cu Hristos Dumnezeu, fiind El pe cruce 
răstignit; 

Bucură-te, că ne-ai arătat nebiruita cale a dragostei pentru EI; 

Bucură-te, că mare îndrăznire ai luat către Dumnezeu, cu dragoste rugăndu-te 
pentru noi; 

Bucură-te, podoaba şi lauda femeilor; 

Bucură-te, adăpostirea cea tare a creştinilor; 

Bucură-te, că decât bărbaţii cei tari mai puternică eşti; 

Bucură-te, că decât înţelepţii acestei lumi mai înţeleaptă eşti; 

Bucură-te, că cele ascunse ale înţelepciunii Sale ţi-a arătat Dumnezeu; 
Bucură-te, că propovăduirea cea adevărată Însuşi Dumnezeu-Cuvântul te-a 
învăţat; 

Bucură-te, că pe Hristos Dumnezeu mai mult decât viaţa ta L-ai iubit; 
Bucură-te, Sfântă Maria Magdalena, care cu credinţă apostolească L-ai pro- 
povăduit pe Preadulcele lisus! 


Condacul al 6-lea 

Cu darul Tău, Hristoase Împărate, cele neputincioase se vindecă şi vasele cele 
slabe se fac tari. Că mironosiţele femei lângă crucea Ta cu bărbăție stau şi darul 
Crucii fără de frică tuturor îl vestesc; şi iară cete de femei înțelepte, sârguindu-se 
a se asemăna cetelor îngereşti, cu trezvie de-a pururea strigă Sfintei Treimi: 
Aliluia! 


Icosul al 6-lea 

Căutând a te lumina cu lumina cunoştintei de Dumnezeu celei adevărate, când ai 
văzut pe Dumnezeu pe cruce răstignit, minunată Maria, lăcrimând ziceai: cum 
Viaţa acum de voie moarte primeşte? Noi dar, ştiind slăvită luminarea ta prin 
darul Sfântului Duh, strigăm ţie acestea: 

Bucură-te, că pe Hristos cel răstignit din adâncul sufletului L-ai plâns; 
Bucură-te, că veselia cea veşnică în locaşurile cereşti ai aflat; 

Bucură-te, că şi nouă chipul plângerii celei bune ne-ai arătat; 


Bucură-te, că tu eşti bucuria noastră cea neîncetată; 

Bucură-te, a tuturor scârbiţilor mângâiere nemincinoasă; 

Bucură-te, că pe pământ ai pătimit cu Hristos, pentru EI; 

Bucură-te, că împreună cu Domnul, în ceruri te proslăveşti întru El; 
Bucură-te, a tuturor vrăjmaşilor noştri tare biruitoare; 

Bucură-te, în toate scârbele noastre grabnică ajutătoare; 

Bucură-te, că tuturor creştinilor aducerea-aminte de tine preadulce le este; 
Bucură-te, că în toată Biserica lui Hristos numele tău e cinstit; 

Bucură-te, mlădiţa cea adevărată a viei lui Hristos; 

Bucură-te, Sfântă Maria Magdalena, care cu credinţă apostolească L-ai pro- 
povăduit pe Preadulcele lisus! 


Condacul al 7-lea 

Voind a cunoaşte puterea cea atotbiruitoare a Crucii, până la sfârşitul patimilor 
lui Hristos ai stat lângă crucea Mântuitorului, dimpreună cu alte femei, prea 
slăvită Maria. lar durerea împreună pătimind cu Maica Domnului, cu nedume- 
rire strigai: Ce minune străină este aceasta? Cel ce ţine toată făptura a voit a pă- 
timi. Deci noi, Celui ce de voie pe Cruce S-a înălţat, de viaţă purtătoare făcând- 
0, cu dragoste Îi strigăm: Aliluia! 


Icosul al 7-lea 

Minunată femeie te-ai arătat tu, fericită Maria, cu dragostea ta către Hristos pe 
care ai arătat-o cu tânguirile cele amare, căzând către Cel luat de pe Cruce şi cu 
lacrimi spălând preacinstitele Lui răni. Incă şi lui Iosif celui cu bun chip şi lui 
Nicodim celui iubitor de dreptate urmând, la mormântul Mântuitorului cu 
celelalte sfinte femei ai alergat şi, plângănd, şi pe cea nevinovată Maica Lui, 
care nemângâiat plângea, ai mângâiat-o, că sabia cea cumplită, sufletul ei 
pătrunsese. lar noi, această vrednicie a ta ştiind, cu smerenie strigăm ţie: 
Bucură-te, că ai spălat cu lacrimi prea curatele răni ale lui Hristos; 

Bucură-te, că împreună ai pătimit cu Maica Lui cea preanevinovată; 

Bucură-te, că pe Hristos până la mormânt L-ai petrecut; 

Bucură-te, că ai privit cu nedumerire la Viaţa ce se punea în mormânt; 
Bucură-te, a lacrimilor de pocăință învăţătoarea noastră cea bună; 

Bucură-te, că a ne spăla cu lacrimi întinăciunea păcatelor ne povăţuieşti; 
Bucură-te, că ne îndemni ca inimile noastre cele împietrite prin aceleaşi lacrimi 
să le înmuiem; 

Bucură-te, că ne-ai arătat nouă chipul înţelepciunii celei adevărate; 

Bucură-te, că ne înveţi să ţinem minte pururea patimile lui Hristos; 

Bucură-te, slăvită Maria, că dimpreună cu prea nevinovata Fecioara Maria, eşti 
adevărată mijlocitoare pentru noi; 

Bucură-te, sluga cea bună a lui Hristos; 

Bucură-te, că nu voia oamenilor, ci voia Domnului ai urmat; 


Bucură-te, Sfântă Maria Magdalena, care cu credinţă apostolească L-ai 
propovăduit pe Preadulcele lisus! 


Condacul al 8-lea 

De necuprins cu cugetul, de Dumnezeu înţelepțită Maria, ţi s-a părut ţie îngro- 
parea Celui ce dă viaţă tuturor, dar rănită fiind cu dragostea Aceluia, încă de cu 
noapte ai adus mir la mormântul Lui şi lacrimi ai vărsat în loc de aromate. 
Pentru aceasta şi petreci acum în lăcaşurile cele bine mirositoare ale Raiului, cu 
cetele îngereşti strigând pururea lui Dumnezeu: Aliluia! 


Icosul al 8-lea 

Toată dulceaţa, bucuria şi viaţa ţi-a fost ţie lisus, Sfântă Maria Magdalena, 
pentru aceasta, văzând piatra cea grea luată de pe mormânt şi pe EI neaflându-L, 
plângănd ai alergat la Simon-Petru şi la celălalt ucenic pe care îl iubea lisus, cu 
durere vestindu-le lor că au luat pe Domnul din mormânt şi nu ştii unde L-au 
pus. Acum, slobodă fiind de suferința aceea, veşnic în ceruri cu Hristos te 
veseleşti, iar noi, pe pământ, nădăjduim ca prin rugăciunile tale să intrăm întru 
aceeaşi bucurie, cu umilinţă strigând ţie aşa: 

Bucură-te, că întunericul nopţi ai biruit cu strălucirea dragostei tale către 
Hristos; 

Bucură-te, că la privegherea cea de noapte întru rugăciune a sta ne-ai învăţat; 
Bucură-te, că eşti strălucită cu lumină veşnică în cer; 

Bucură-te, că Împărăţia Cerului cu sărăcia duhovnicească ai cumpărat; 
Bucură-te, că după durerea pentru patimile lui Hristos deplină mângâiere ai 
aflat; 

Bucură-te, că prin blândeţe ai ajuns moștenitoare a pământului în Raiul cel 
ceresc; 

Bucură-te, că flămânzind şi însetând de dreptatea lui Hristos, acum te saturi la 
cina cea împărătească; 

Bucură-te, că mila Stăpânului aflând, ca o milostivă, Îl rogi ca şi pe noi să ne 
miluiască; 

Bucură-te, cea curată cu inima, că acum vezi pe Dumnezeu faţă către faţă; 
Bucură-te, că te-ai învrednicit mai înaintea tuturor a vedea Învierea lui Hristos, 
Pacea cea veşnică; 

Bucură-te, cea prigonită pentru dreptatea lui Hristos, că a ta este Împărăţia lui 
Dumnezeu; 

Bucură-te, că ai aflat veşnică veselie şi plată multă în ceruri; 

Bucură-te, Sfântă Maria Magdalena, care cu credinţă apostolească L-ai 
propovăduit pe Preadulcele lisus! 


Condacul al 9-lea 
Tot soborul îngeresc s-a mirat, Hristoase Impărate, de taina cea mare a slăvitei 
Invierii Tale; iadul s-a cutremurat, văzând că te-ai pogorât, Hristoase, în cele 


mai de jos ale pământului şi ai sfărâmat încuietorile cele veşnice, care îi ţineau 
pe cei legaţi; iar noi, cu bucuria femeilor mironosiţe dimpreună bucurăndu-ne, 
cu veselie strigăm: Aliluia! 


Icosul al 9-lea 

Ritorii cei mult vorbitori nu pot de ajuns să spună durerea ta cea mare, slăvită 
Maria, când şedeai plângănd lângă mormânt. Că ce cuvânt ar putea spune 
durerea sufletului tău, când nu L-ai aflat în groapă pe Domnul, Cel decât viaţa ta 
mai iubit ţie? În inima ta cea plină de durere nici strălucirea, nici mângâierea 
îngerilor nu a putut să încapă. Marea ta suferință înţelegând-o, cu umilinţă îți 
cântăm unele ca acestea: 

Bucură-te, că în groapă te-ai plecat, ca să-L vezi pe lisus; 

Bucură-te, că acum Îl vezi pe scaunul slavei şezând; 

Bucură-te, că încă fiind pe pământ ai văzut pe vieţuitori cei luminaţi ai cerului; 
Bucură-te, că Învierea lui Hristos cu glas de bucurie ţi-au vestit; 

Bucură-te, că împreună cu ei în bucuria cea veşnică eşti; 

Bucură-te, că din dragoste mir lui Hristos I-ai adus; 

Bucură-te, că la mireasma cea bine mirositoare a mirului lui Hristos cu dulceaţă 
ai alergat; 

Bucură-te, că de amărăciunea dulceților lumi celei păcătoase te-ai lepădat; 
Bucură-te, că ai iubit dulceaţa lui lisus cea cerească; 

Bucură-te, vlăstar bine crescut al grădinii lui lisus; 

Bucură-te, viţă bine roditoare a viei lui Dumnezeu; 

Bucură-te, că te-ai arătat lăcaş împodobit al Sfântului Duh; 

Bucură-te, Sfântă Maria Magdalena, care cu credinţă apostolească L-ai 
propovăduit pe Preadulcele lisus! 


Condacul al 10-lea 

Vrând să miluieşti lumea, în mormânt Te-ai pogorât, Cela ce eşti fără de moarte, 
puterea iadului ai sfărămat şi ai înviat, ca un biruitor, Hristoase Dumnezeule, 
zicând femeilor mironosiţe: "Bucuraţi-vă !" Cu acestea şi noi cântare de bucurie 
acum Îţi aducem zicând: Aliluia! 


Icosul al 10-lea 

Decât zidul de piatră mai tare a fost dragostea ta către Hristos, Cel ce te-a iubit 
pe tine, slăvită mironosiţă, Maria-Magdalena. Pentru aceasta, cănd Cel ce este 
Viaţa noastră, S-a sculat din mormânt, tu L-ai văzut cea dintâi şi, gândind că 
este grădinarul, ai uitat a firii neputinţă zicând către EI: "Dacă Tu L-ai luat, 
spune-mi unde L-ai pus şi eu ÎI voi ridica". Dar prea dulcele glas ţi-a arătat pe 
Învățătorul, iar pe noi ne-a învăţat să-ţi zicem aşa: 

Bucură-te, că pe Grădinarul Ceresc, înviat din mormânt cea dintâi L-ai văzut; 
Bucură-te, că în grădina Sa cea din Ceruri te-ai sălăşluit; 

Bucură-te, că acum cu strugurii darului lui Dumnezeu în veci te hrăneşti; 


Bucură-te, că pururi cu vinul dulceţurilor Raiului te veseleşti; 

Bucură-te, că dragostea ta către Dumnezeu firea a biruit; 

Bucură-te, că prin ea şi pe noi râvna spre Dumnezeu ne-ai învăţat; 
Bucură-te, că din gura lui Hristos vestea Învierii mai întâi tu ai primit; 
Bucură-te, că apostolilor graiurile cele de bucurie tu mai întâi le-ai vesut,; 
Bucură-te, că bucuria cea veşnică în Cer ai aflat; 

Bucură-te, că şi pe noi la aceeaşi bucurie prin tine ne chem; 

Bucură-te, că pentru aceasta totdeauna la Dumnezeu mijloceşti; 
Bucură-te, că Aceluia rugăciuni fierbinţi aduci pentru noi; 

Bucură-te, Sfântă Maria Magdalena, care cu credinţă apostolească L-ai 
propovăduit pe Preadulcele lisus! 


Condacul al 11-lea 

Nici un cuvânt nu este de ajuns spre a lăuda după vrednicie bucuria cea dumne- 
zeiască a Învierii lui Hristos, pe care tu, prea slăvită Maria, cu alte femei o ai 
vestit apostolilor întru această numită şi sfântă zi, al praznicelor praznic şi săr- 
bătoare a sărbătorilor. Pentru aceasta, Hristoase Împărate, înaintea măririi mi- 
lelor Tale celor negrăite ce au fost spre noi, închinându-ne cu smerenie şi cu 
dragoste, strigăm Ție: Aliluia! 


Icosul al 11-lea 

Stea prea strălucitoare te-ai arătat lumii celei păcătoase, Mania Magdalena, când, 
după prea slăvita Înălţare a Mântuitorului, umblând prin oraşe şi sate şi cuvântul 
Evangheliei pretutindenea vestind, pe mulți ai plecat sub jugul cel bun al lui 
Hristos. Şi ajungând până la Roma cea veche, bărbăteşte ai stat înaintea 
Cezarului Tiberiu şi prin chipul oului roşu şi cu înțelepte cuvinte, i-ai lămurit 
puterea purtătoare de viaţă a lui Hristos, iar pe necugetatul Pilat şi pe arhiereul 
cel fără de Dumnezeu i-ai înfruntat, ca neleguitele lor fapte să primească cele 
vrednice. De aşa nevoinţă a mărturisirii tale minunându-ne cu bucurie strigăm 
ție aşa: 

Bucură-te, a învăţăturii lui Hristos slăvită binevestitoare; 

Bucură-te, a întunericului păgânesc luminată izgonitoare; 

Bucură-te, că pe mulţi de legăturile păcătelor ai dezlegat; 

Bucură-te, că înţelepciunea lui Hristos pe toţi ai învăţat; 

Bucură-te, că pe mulţi dintru întunericul necunoştinţei la lumina cea minunată a 
lui Hristos ai adus; 

Bucură-te, că în dreptatea lui Hristos a sta cu tărie ne-ai arătat; 

Bucură-te, că mântuirea sufletelor păcătoşilor mai mult decât viaţa ta ai iubit; 
Bucură-te, că poruncile lui Hristos bine le-ai înţeles; 

Bucură-te, că acelora drept le-ai urmat; 

Bucură-te, că întunericul păgânătăţii cu îndrăznire l-ai înfruntat; 

Bucură-te, că de mânia Cezarului nu te-ai înspăimântat; 

Bucură-te, că aceluia răutatea şi viclenia vrăjmaşilor lui Hristos i-ai dovedit; 


Bucură-te, Sfântă Maria Magdalena, care cu credinţă apostolească L-ai 
propovăduit pe Preadulcele lisus! 


Condacul al 12-lea 

Cu îndestulare plină fiind de darul lui Dumnezeu, slăvită Maria, mulţime de 
suflete ai adus la Hristos, iar după aceea ai venit la Efes, unde cu dragoste 
apostolească dimpreună cu apostolul dragostei mântuirii oamenilor slujind, întru 
fericita adormire către Domnul te-ai mutat, cântându-l împreună cu mul-ţimea 
cântăreților cereşti: Aliluia! 


Icosul al 12-lea 

Cântând viaţa ta cea vrednică de laudă de pe pământ şi slava ta cea din cer, cu 
bucurie slăvim, cântăm şi mărim pe Împăratul Ceresc cel minunat întru sfinţii 
Săi, că nu numai tu, Sfântă Maria, cu darul Aceluia dănţuieşti acum în locaşurile 
drepţilor, ci şi pe noi pe pământ ne veseleşti, lăsându-ne mirul cel de mult preţ al 
moaştelor tale, pe care Leon, împăratul cel înţelept, din Efes în cetatea lui 
Constantin a poruncit a le aduce. Pe acelea şi noi, ca pe cele ce izvorăsc dar 
neîmpuţinat tuturor celor ce aleargă cu credinţă şi cu dragoste sărutându-le, cu 
umilinţă îți cântăm ţie acestea: 

Bucură-te, că pe pământ ardeai de dragostea pentru Hristos; 

Bucură-te, că în cer în sălaşurile Tatălui Său te-ai şălăşluit; 

Bucură-te, apărare tare a credincioşilor; 

Bucură-te, mirul cel cu bun miros, care Biserica o bine înmiresmezi; 

Bucură-te, cădelniţa de aur ce pururea aduci lui Dumnezeu tămâia rugăciunii 
pentru noi; 

Bucură-te, izvorul vindecărilor cel nesecat; 

Bucură-te, comoara darului lui Dumnezeu cea necheltuită; 

Bucură-te, adevărată părtaşă cu cetele îngereşti; 

Bucură-te, slăvită vieţuitoare în cămările cereşti; 

Bucură-te, că plata ta multă este în ceruri; 

Bucură-te, că bucuria ta este veşnică în lăcaşurile sfinților; 

Bucură-te, că tu totdeauna mijloceşti, ca şi nouă să ni se dea bucuria darului şi 
slava; 

Bucură-te, Sfântă Maria Magdalena, care cu credinţă apostolească L-ai 
propovăduit pe Preadulcele lisus! 


Condacul al 13-lea (de trei ori) 

O, prea minunată şi de mirare podoabă a femeilor şi tuturor creştinilor laudă şi 
bucurie, care întocmai cu apostolii te-ai arătat, slăvită mironosiță Maria Mag- 
dalena, primind rugăciunea noastră cea de acum, dintru toate nevoile şi durerile 
sufleteşti şi trupeşti şi de vrăjmaşii cei văzuţi şi nevăzuţi ce vin asupra noastră pe 
noi ne izbăveşte şi către împărăţia Cerului cu mijlocirea ta îndreptează-ne pe noi 
cei ce cu umilinţă şi cu dragoste cântăm lui Dumnezeu: Aliluia! 


Apoi se zice iarăşi: 


Icosul întâi 

Făcătorul îngerilor şi Domnul puterilor, mai înainte cunoscând voinţa ta cea 
bună, sfântă mironosiţă, te-a ales din cetatea Magdalei, din laţurile diavoleşti 
slobozindu-te; pentru aceasta te-ai arătat credincioasă slujitoare a Domnului, 
sârguindu-te a-L prea slăvi pe EI cu viaţa şi cu osteneala. Iar noi, minunându-ne 
de aşa purtare de grijă a lui Dumnezeu pentru tine, întru umilinţa inimilor 
strigăm către tine: 

Bucură-te, cea chemată de Fiul lui Dumnezeu dintru întunericul diavolesc la 
minunata lumina Sa; 

Bucură-te, că în curăţie cu trupul şi cu duhul până la sfârşit ai petrecut cu darul 
Lui; 

Bucură-te, că prin curăţia inimii, săracia cu duhul până la sfârşit o ai păzit; 
Bucură-te, că înaintea tuturor te-ai învrednicit a vedea pe Hristos cel înviat; 
Bucură-te, că puterea vrăjmaşului bine ai biruit; 

Bucură-te, că ai strălucit cu credinţa cea tare si cu dragostea cea caldă către 
Hristos Dumnezeu; 

Bucură-te, că L-ai iubit şi L-ai propovăduit pe Mântuitorul Hristos cu toată 
inima ta; 

Bucură-te, că până şi la moarte Aceluia drept ai slujit; 

Bucură-te, că prin dar cu sufletul te-ai înnoit; 

Bucură-te, că Evanghelia ai propovăduit şi întru vistieria inimii tale o ai încăput; 
Bucură-te, că Învierea Domnului apostolilor ai vestit; 

Bucură-te, că şi a vorbi cu îngerii te-ai învrednicit; 

Bucură-te, Sfântă Maria Magdalena, care cu credinţă apostolească L-ai 
propovăduit pe Preadulcele lisus! 


Condacul întâi 

Lui Hristos al tău, pe care duhovniceşte L-ai iubit, I-ai urmat, cea pregătită de 
Domnul spre propovăduire, Sfântă Maria Magdalena; pentru aceasta cu dragoste 
te lăudăm în cântări şi te rugăm pe tine, ca ceea ce ai mare îndrăzneală către 
Domnul, din toate nevoile cu rugăciunile tale să ne izbăveşti, ca pururea 
bucurăndu-ne să strigăm ţie: Bucură-te, Sfântă Maria Magdalena, care cu 
credinţă apostolească L-ai propovăduit pe Preadulcele lisus! 


După aceea se citesc aceste rugăciuni: 


Rugăciunea întâi 


O, Sfântă şi prea lăudată mironosiţă, cea întocmai cu apostolii, ucenică a lui 
Hristos, Maria Magdalena! Către tine, adevărata şi puternică mijlocitoare pentru 
noi la Dumnezeu, acum noi, păcătoşii şi nevrednicii, cu osârdie alergăm şi cu 
inima înfrântă ne rugăm. Tu, care în viaţa ta de înfricoşate curse diavoleşti ai 
fost ispitită, dar cu darul lui Dumnezeu de acelea ai scăpat, şi pe noi din mrejele 
vrăjmaşului cu rugăciunile tale ne izbăveşte , ca totdeauna în toată viaţa noastră 
cu lucrul, cu cuvântul, cu gândul şi cu cugetele cele tainice ale inimilor noastre 
să slujim cu dragoste Unuia Sfăntului Stăpân şi Dumnezeu, precum ne-am 
făgăduit Lui. 


Tu mai mult decât toate bunătățile pământeşti pe Preadulcele Domn lisus ai iubit 
şi Aceluia în toată viaţa ta bine ai urmat, hrănind cu darul şi cu dumne-zeiasca 
Lui învăţătură nu numai sufletul tău, ci şi mulțime de oameni de la întunericul 
păgânătăţii la lumina lui Hristos cea minunată aducând. 


Aceasta ştiind, te rugăm pe tine, cere nouă de la Hristos Dumnezeu darul cel 
luminător şi sfinţitor, ca fiind umbriţi cu acela să sporim în credinţă şi în vieţuire 
curată, în lupta dragostei şi a lepădării de sine, ca fără lenevire să ne silim a sluji 
aproapelui nostru întru nevoile lui cele duhovniceşti şi trupeşti, ţinând minte 
pilda iubirii tale de oameni. 


Tu, Sfântă Maria, ceea ce vitejeşte cu darul lui Dumnezeu ai petrecut viaţa ta pe 
pământ şi cu pace te-ai dus în locaşurile cereşti, roagă pe Hristos Dumnezeu 
Mântuitorul ca prin rugăciunile tale să ne învrednicească şi pe noi fără de 
împiedicare să săvârşim călătoria noastră întru această vale a plângerii şi în pace 
şi întru pocăință să ne sfârşim viaţa, întru sfinţenie pe pământ vieţuind, de 
veşnica şi fericita viaţă în ceruri să ne învrednicim, şi acolo cu tine şi cu toţi 

sfinţii dimpreună totdeauna să lăudăm Treimea cea nedespărțită, să cântăm 
Dumnezeirea Tatălui şi a Fiului şi a Sfântului Duh în vecu vecilor. Amin. 


Rugăciunea a doua 


O, sfântă mironosiţă, întocmai cu apostolii Maria Magdalena ! Tu, cu căldura 
dragostei tale către Hristos Dumnezeu, ai călcat sub picioare măiestriile cele rele 
ale vrăjmaşului şi L-ai aflat pe Hristos, Mărgăritarul cel fără de preţ, şi ai 
dobândit Împărăţia Cerului. 


Pentru aceasta cad către tine şi cu suflet umilit şi cu inima înfrântă îți strig ţie eu, 
nevrednicul: Caută dintru înălțimea cerului spre mine, cel ce sunt în luptă cu 
ispitele păcatelor; vezi cu cât de multe păcate şi nevoi vrăjmaşul în toată ziua mă 
împiedică, căutând pieirea mea. 


Slăvită şi întru tot lăudată ucenică a lui Hristos, Mania, roagă pe Cel iubit de 
tine, Cel ce şi EI pe tine te-a iubit, pe Hristos Dumnezeu, ca să-mi dăruiască mie 
lăsarea greşelilor mele celor multe, să mă întărească cu darul Său, cu trezvie şi 
vitejeşte să umblu pe calea sfintelor Lui porunci şi să mă facă pe mine lăcaş bine 
mirositor al Sfântului Duh, ca aşa în pace neruşinat să sfârşesc viaţa mea cea cu 
multe osteneli pe pământ şi să mă sălăşluiesc în lăcaşurile Raiului ceresc cele 
luminate şi fericite, unde cu toţi sfinții totdeauna cu bucurie prea măreşti 
Treimea cea de o fiinţă: pe Tatăl, pe Fiul şi pe Sfântul Duh. Amin. 


Vieţile Sfinţilor - Sfânta mironosiţă şi întocmai cu apostolii, Maria 
Magdalena 

Ea se 
trăgea din seminţia lui Neftalim, a cărei patrie se cuprinde în hotarele Galileii 
celei de sus, dintr-un loc ce se numea Magdala şi de unde s-a şi numit 
Magdalena. Aceasta a trăit în vremea venirii pe pământ a Domnului nostru lisus 
Hristos, ca, după judecăţile lui Dumnezeu, să se arate lucrurile Fiului lui 
Dumnezeu întru dânsa, precum Însuşi zice despre orbul din naştere. Tor prin 
voința dumnezeiască şi spre oarecare folos sufletesc, ea era muncită şi supărată 
de şapte duhuri necurate. 


Auzind ea de Hristos, Mântuitorul lumii, care umblă în vremea aceea prin 
cetăţile şi satele Galileii, că tămăduia toate bolile şi neputinţele din oameni, 
izgonea pe diavoli dintr-înşii, propovăduia Evanghelia Împărăției Cerului şi 
cu puterea Sa dumnezeiască cea dătătoare de tămăduiri, făcea bine tuturor, S- 
a dus la Dânsul şi s-a învrednicit îndată de milostivirea Lui cea iubitoare de 
oameni, împreună cu cei miluiți. 


De atunci, Sfânta Maria Magdalena s-a făcut uceniță şi următoare lui Hristos, 
slujindu-L împreună cu celelalte sfinte femei, până la patimile Lui cele de bună 
voie, până la moartea pe cruce şi până la îngroparea dumnezeiescului Trup, după 
cum mărturiseşte despre aceasta Sfântul Matei Evanghelistul, astfel: Acolo erau 
şi femei multe, privind de departe, care veniseră după lisus din Galileea, 
slujindu-I Lui, între care era şi Maria Magdalena. 


Celelalte femei mironosiţe erau: 
>» Maria, mama lui Iacob şi a lui losi, adică vara Maicii Domnului; 
» Maria lui Cleopa şi Salomeea, mama fiilor lui Zevedei; 
» Ioana, femeia lui Huza, un ispravnic al lui Irod; 
> Suzana şi 
» Cele două surori ale lui Lazăr, Marta şi Maria. 


Hristos. 


După ce s-au dus toţi răstignitorii şi după ce Hristos Şi-a dat sufletul, a venit 
Iosif din Arimateea cu Nicodim şi au luat trupul lui lisus de pe cruce; deci, 
Maria Magdalena, căzând împreună cu Preacurata Lui Maică şi cu celelalte, au 
sărutat sfântul şi îndumnezeitul Lui trup şi L-au petrecut până la mormânt. După 
ce L-au pus în mormânt, prăvălind piatra pe uşa lui, toate celelalte femei s-au 
dus împreună cu losif şi cu Nicodim, numai ea împreună cu Preasfânta 
Născătoare de Dumnezeu se vede că au rămas lângă mormânt, după cum zice 
Sfântul Matei Evanghelistul: Era şi Maria Magdalena şi cealaltă Marie, adică 
Născătoarea de Dumnezeu, şezând în preajma mormântului. 


Dar, fiindcă atunci era Vineri, seara târziu şi după porunca Legii Vechi, se cădea 
să se odihnească fiecare după lucrul său, s-au dus şi ele să se odihnească în casa 
lor. Deci, Sâmbăta s-au odihnit, după poruncă, după cum zice Sfântul Luca 
Evanghelistul. După ce a trecut Sâmbăta, când se lumina de ziua întâia a 
săptămânii, după cum scrie Sfântul Matei Evanghelistul, care istoriseşte cea 
dintâi mergere a femeilor la mormânt, care lumina spre Duminică, a venit 
Maria Magdalena şi cealaltă Marie, adică Preasfânta Născătoare de 
Dumnezeu, să vadă mormântul, pentru că Maica Domnului, pătimind durere 
ca o maică mai mult decât toți, n-a putut să rabde până ce se vor pregăti şi 
celelalte mironosiţe. Deci, aflând pe Maria Magdalena împreună alergătoare 
şi întocmai ca dânsa cu sârguinţă, cu durerea şi dorinţa - pentru aceea se 
pomeneşte de toţi cei patru evanghelişti -, a venit după miezul nopții la 
mormânt, nu cu aromate, că nu îngăduia vremea, ci numai Să vadă 
mormântul. Aceasta este cea dintâi ducere a cinstitelor şi sfintelor femei la 
mormântul Domnului nostru lisus Hristos, pe care o istoriseşte Sfântul Matei 
Evanghelistul. 


Apropiindu-se ele de mormânt, iată s-a făcut cutremur mare, căci îngerul 
Domnului, coborând din cer şi venind, a răsturnat piatra de pe mormânt şi a 
stat deasupra ei. Îngerul venise să vestească că a înviat Domnul! Deci, 
evanghelistul n-a zis că după ce s-a răsturnat piatra, atunci a ieşit Mântuitorul 
din mormânt, ci cum că îngerul a răsturnat piatra şi a stat deasupra ei. Că 
Domnul, strălucind trupul Său cu nestricăciune ca un Dumnezeu, când piatra era 
peste mormânt, a ieşit dintr-însul, precum şi în seara aceleiaşi Duminici, uşile 
fiind încuiate, a intrat la ucenicii Săi. Şi zice: Chipul lui era ca fulgerul şi 
îmbrăcămintea lui albă ca zăpada şi de frica lui s-au cutremurat străjerii, 
rămânând ca morţi. Îngerul a zis către femei: Nu vă temeţi, ştiu că pe lisus 
Cel răstignit Îl căutaţi nu este aici, ci S-a sculat, precum a Zis; veniţi de vedeţi 
locul unde a zăcut Domnul; şi, ducându-vă, spuneţi ucenicilor Lui că S-a 
sculat din morți. 


Vedeţi că îngerul nu le-a mustrat, nici le-a spăimântat, ci a vorbit cu blândeţe 
către dânsele: Nu vă temeţi, ştiu că pe lisus Cel răstignit Îl căutaţi...? Şi nu 
numai această, dar le cheamă să vadă şi locul unde a fost pus trupul Lui, 
zicându-le: Veniţi de vedeţi unde a zăcut. EI le şi sfătuieşte să se ducă să spună 
ucenicilor că Domnul a înviat, zicându-le: Degrabă mergând, spuneţi 
ucenicilor Lui că S-a sculat din morți... Pentru ce aşa? Ca să se arate din 
amorţirea străjerilor, din cutremurul care a urmat şi din vorbirea cea cu 


cum socotesc alții. 


Deci, aceste două i mei. adică Preasfânta Fecioară, Născătoarea _ de 


şi ducându-se de la mormânt, cu frică şi cu 
bucurie mare, Să vestească apostolilor că S-a sculat Domnul, precum a zis 


către _dânsele îngerul, le-a. întâmpinat. Însuşi Dumnezeu, Cuvântul. cel 
întrupat, şi le-a zis: Bucuraţi-vă! Ele, căzând, S-au închinat Lui şi, 
cuprinzându-l picioarele le-au sărutat. Deci, Domnul nu le-a certat când s-au 
atins de Dânsul, căci Îl vedeau întâi; ba, dimpotrivă, le-a îmbărbătat şi le-a 
făcut fără de temere, zicând: Nu vă temeţi, ci duceţi-vă şi spuneți fraţilor Mei 
să se ducă în Galileea; că acolo Mă vor vedea. Ele, ducându-se la ucenici, le-au 
vestit lor şi tuturor celor ce erau împreună cu ei, glasul îngerului şi al Domnului 
că L-au văzut pe El. Dar nu numai aceasta, ci şi picioarele Lui le-au cuprins. 
Ucenicii Domnului, din pricina multei şi negrăitei întristări ce li s-a făcut cu 
răstignirea Dascălului lor, nu sufereau nici să le audă. Însă, pentru Magdalena, 
după cum mi se pare, nici un cuvânt n-au zis; iar pentru 

„ pentru că o cinsteau şi se ruşinau de dânsa, au zis în sine, că 
covârşirea mâhnirii a amăgit-o, tulburându-i mintea, vederea, auzirea şi pipăirea. 
Dar sufletul ei cel curat şi strălucit a fost încredinţat cu dinadinsul de toate 
acelea care le-a văzut şi le-a pătimit; şi a cugetat în sine, nimic pricindu-se 
mai mult cu ucenicii şi nemaiducindu-se la mormânt. 


Maria Magdalena, crezând mai mult apostolilor, decât celor văzute şi pipăite 
de ea însăşi, era mică la credinţă, neîncrezându-se unei vederi. Deci, socotind 
că i s-a nălucit, a luat cu ea pe Ioana, pe Maria şi pe alte femei şi iarăşi s-au 
dus cu aromate la mormânt, în aceeaşi noapte, fiind încă dimineaţă, mult mai 
înainte de a se lumina de ziuă; şi au intrat în mormânt cu cele ce erau cu ea şi 
nu se dumireau în sinea lor. Atunci au stat înaintea lor doi bărbaţi, care nu 
erau alţii decât doi sfinţi îngeri, îmbrăcaţi în haine albe. Temându-se ele de 
acea vedere, îngerii au zis către ele: Ce căutaţi pe Cel viu cu cei morţi? Nu 
este aici, ci S-a sculat! 


văzuseră nimic şi nu auziseră de Învierea Domnului, să le certe şi să le mustre 
sfinţii îngeri, zicându-le: Ce căutaţi pe Cel viu cu cei morţi...? Arătat este că ele 
au auzit mai înainte toate acestea, de la cei ce au văzut de faţă pe Domnul şi au 
auzit de la El mesajul către ucenici, dar n-au crezut. Pentru acestea le certau 
îngerii şi încă pentru că erau şi bărbaţi cu ele. Şi cine zice acestea? Sfântul Luca 
Evanghelistul. Iată ce zice el: Jar în prima zi după Sâmbăta (Duminică), foarte 
de dimineaţă, au venit femeile la mormânt, aducând aromatele cele ce le 
gătiseră... După aceea, nu numai că le-au certat îngerii, dar le-au şi zis: 
Aduceţi-vă aminte, cum v-a grăit, pe când era cu voi în Galileea, zicând că se 
cădea Fiului Omului, să se dea în mâinile oamenilor păcătoşi, să se 
răstignească şi a treia zi să învieze... Atunci ele şi-au adus aminte de cuvintele 
Lui. 


Plecând acei bărbaţi, femeile împreună cu Maria Magdalena, au vestit pe 
ucenici. Deci, Maria Magdalena pentru a doua oară văzuse mormântul, iar 


celelalte o dată. Se zice că cuvintele lor s-au arătat înaintea ucenicilor ca o 
bârfeală şi nu le-au crezut. Acestea le scrie Sfântul Luca Evanghelistul, pentru a 
doua mergere a femeilor la mormânt. 


După acestea, duhul Mariei Magdalena ardea, căci ucenicii n-au crezut-o nici 
acum pe ea, nici pe cele împreună cu ea, ci au socotit ca o bârfeală cuvintele 


la Simon Petru şi la loan. Din acestea se vede priceperea femeii acesteia, căci se 
necăjea cu sufletul, împreună cu Preasfânta Născătoare de Dumnezeu, vestind 
ucenicilor întâia mergere la mormânt şi învierea lui Hristos, dar nu le-au crezut. 
Apoi, venind foarte de dimineaţă împreună cu alte femei şi bărbaţi, şi atunci 
cuvintele ei s-au arătat ca o bârfeală. Ea se necăjea nu numai că nu au crezut-o, 
dar nici nu s-a sculat cineva dintre ei să se ducă la mormânt cel puţin şi să vadă. 
Ci, fie de frica iudeilor, fie de multa şi negrăita mâhnire, şedeau toţi ca nişte 
morţi. Singur Petru, după a doua vestire a femeilor, s-a sculat şi s-a dus singur la 
mormânt, dar nu s-a mai aplecat spre el, căci nu îndrăznea să intre, fie pentru că 
se credea nevrednic, fie că-şi aducea aminte de lepădarea sa de Dânsul; poate şi 
pentru frica iudeilor, precum s-a zis mai sus. 


Pentru acestea, Maria Magdalena, arzând cu duhul de dragostea ce o avea către 
Dascălul şi Binefăcătorul său şi fiind plină de cuget dumnezeiesc, s-a dus 
singură a treia oară la mormânt iarăşi de dimineaţă şi aflând piatra luată de pe el, 
s-a întors la ucenici, gândind în sine acestea: "Dacă le voi spune lor că a înviat 
Hristos, iarăşi voi ridica strigare împotriva mea că sunt îndrăcită; căci dacă n- 
am fost crezută împreună cu celelalte femei, când le-am vestit învierea lui 
Hristos, cum voi fi crezută acum singură? Deci, ştiu ce voi face: voi grăi celor 
mai mari şi mai fierbinţi cu dragostea către Hristos, adică lui Petru şi lui loan. 
Aceştia, însă, au auzit mai înainte de învierea Domnului nostru lisus Hristos, 
dar de frica iudeilor, se îndoiau de această minune, ca şi cum nimic n-ar fi 
auzit. Deci, cum îi voi deştepta pe ei, numai să meargă la mormânt şi să vadă 
lucrul ce s-a făcut? Am aflat ce voi face: nu le voi spune lor că a înviat Domnul, 
căci atunci voi cădea iarăşi în cele de mai înainte, ci le voi spune o veste 
vrednică de crezut". 


Deci, Maria Magdalena a venit, precum s-a zis, la Petru şi la loan şi le-a zis: Au 
luat pe Domnul din mormânt şi nu ştiu unde L-au pus. Ca şi cum ar fi zis 
astfel: "Ascultaţi-mă pe mine robii lui Dumnezeu! Ori S-a sculat Domnul din 
morți, ori nu; deci, eu nu ştiu ce să vă spun vouă, dar, una vă zic cu adevărat, 
că trupul Lui nu mai este în mormânt. Pentru aceea sunteţi datori a vă sârgui să 
cunoaşteţi cine este acela care L-a luat şi unde L-a pus". Văzut-ai înţelepciunea 
acestei femei? Că de nu vom zice că astfel s-a sfătuit în sine, vom cădea în 
socoteli fără de rânduială şi nepotrivite; ca şi cum aceea care I-a pipăit picioarele 


Lui, împreună cu Preasfânta Fecioară Maria, Născătoarea de Dumnezeu, şi a 
auzit de la îngeri a doua oară că S-a sculat Domnul, n-ar fi spus drept. lar din 
aceea că le-a vorbit ca de un mort, că au luat pe Domnul meu din mormânt şi nu 
ştiu unde L-au pus..., este arătat că răspunsul ei era meşteşugit şi înţelept; deci, 
îndată i-a plecat a merge la mormânt! 


După ce au pornit aceşti doi ucenici la mormânt, ea le-a urmat lor. Ucenicii, 
intrând în mormânt, au văzut giulgiurile singure zăcând şi mahrama, cu care era 
înfăşurat capul Lui, era învăluită şi aruncată într-un colţ, iar trupul Lui nicăieri. 
Deci, atunci au văzut şi au crezut că au luat pe Domnul din mormânt, precum le- 
a spus Maria Magdalena. După aceea şi ucenicii s-au întors iar la ai lor, 
necrezând nimic despre Înviere şi prin necredinţa lor au aruncat în oarecare 
îndoială şi pe Maria, care se făcuse atât de credincioasă, după ce văzuse şi auzise 
atâtea. Ea socotea acestea în sine din multă evlavie; adică, până acum mi se 
părea că am oarecare cuget întemeiat, până când apostoli nu văzuseră 
mormântul şi pentru aceea nu credeau în Învierea Domnului. Deci, după ce au 
văzut că trupul Domnului nu este mormânt, se aflau tot în această credință, adică 
că l-a furat cineva. Dar este arătat că eu, fiind femeie, am păreri şi nu aud nici nu 
văd nimic adevărat; iar ei, fiind bărbaţi luminaţi de la Dumnezeu, rămân 
nerătăciţi şi nu se amăgesc cu înlesnire, ca noi femeile. 


Maria Magdalena, având în mintea sa această socoteală, a rămas plângând 
lingă mormânt şi, după ce s-au dus Petru şi loan, s-a aplecat iar în mormânt 
şi a văzut doi îngeri îmbrăcaţi în veşminte albe. Aceia, văzând-o, au întrebat- 
o: Femeie, de ce plângi? Pe cine cauţi? Ea a răspuns: Au luat pe Domnul şi 
nu ştiu unde L-au pus...! Apoi, venind Domnul şi văzându-L îngerii, s-au 
sculat înaintea Lui. Ea, văzând că îngerii S-au sculat şi, Sfiindu-se de dânşii, S- 
a întors înapoi şi, văzând pe Domnul, nu L-a cunoscut. Pentru ce? Pentru că 
Domnul după Înviere era îmbrăcat cu trup nestricăcios şi nu se arăta decât 
numai acelora, cărora voia şi când voia. 


Fiind întrebată de Domnul: Femeie, de ce plângi? Pe cine cauţi? Ea a răspuns 
asemenea ca şi către îngeri, căci credea că el este grădinarul acelei grădini, în 
care era mormântul. Deci, a zis către Dânsul: Doamne, dacă L-ai luat Tu, 
spune-mi unde L-ai pus pe El, că eu Îl voi lua! Acest răspuns către Domnul şi 
către înger, Maria Magdalena nu l-a făcut cu cugetare şi făţărnicie ca mai 
înainte, precum a făcut către ucenici; că acelora, ca unora ce nu ştiau, le-a 
răspuns, ca să-i deştepte pe toți să se ducă la mormânt. Ci, după ce au venit şi 
au văzut că trupul Domnului nu era în mormânt şi după ce n-au crezut că a 
înviat, de aceea s-a îndoit şi ea cu gândul şi a pătimit aceasta, pentru că era 
foarte cucernică. Ea se încredea mai mult apostolilor, decât socotelii sale. Deci 
ea, fiind schimbată după aceea şi încredinţată cu adevărat că trupul Domnului 
s-a luat din mormânt de cineva, a răspuns aşa precum credea în socoteala sa. 


Atunci lisus, ca un Dumnezeu, cunoscând inima ei, a strigat către dânsa cu 
glasul Său cel obişnuit, ca să-L cunoască: Marie! lar ea, cunoscându-i glasul, 
că a doua oară i se arăta, a căzut la picioarele Lui, ca şi la vederea cea dintâi, 
dar nu a primit-o cu aceiaşi bucurie, ca întâi, ci a îndepărtat-o de la EI, zicând: 
Nu te atinge de mine! Deci, mai întâi S-a lăsat ca cele două femei să-l sărute 
cinstitele şi preacuratele Lui picioare; dar nici o vorbă n-a auzit de la Dânsul. 
Vezi, că de vreme ce n-a crezut cu adevărat, a îndepărtat-o Mântuitorul, 
zicându-i: Nu te atinge de Mine! 


Atunci, la întâia arătare a Domnului, le-a lăsat să se atingă şi să-l sărute 
picioarele, ca mai mult decât cu vederea şi cu auzirea să se încredinţeze prin 
pipăire, că Cel ce S-a răstignit şi S-a îngropat, a înviat. Dar acum o izgonea de 
la Dânsul pe Maria Magdalena, fiindcă, schimbându-se după atâta 
încredințare, a auzit: Nu te atinge de Mine, că încă nu M-am Suit la Tatăl 
Meu! Astfel o certă pe ceea ce s-a îndoit în credinţă şi îi deştepta mintea, 
aducându-i aminte de Părintele Cel ceresc. 


El a zis: Du-te şi spune fraţilor Mei, că Mă voi sui la 
Tatăl Meu şi la Tatăl vostru, la Dumnezeul Meu şi la Dumnezeul vostru! 
Maria Magdalena, auzind şi văzând acestea, s-a dus la ucenicii Lui şi nu le-a 
mai Zis că au luat pe Domnul din mormânt; ci a venit cu multă încredințare şi 
îndrăzneală, spunând că a văzut pe Domnul şi le-a spus ceea ce i-a zis Hristos. 


scris-o Sfântul loan Cuvântătorul de Dumnezeu şi care s-a făcut foarte de 
dimineaţă, fiind încă întuneric. 

Acum trebuie să spunem şi despre a patra ducere a femeilor la mormânt, ca să 
se vadă osârdia, evlavia, dragostea şi durerea inimii pe care Sfânta Maria 
Magdalena o avea către Domnul şi Dascălul ei; căci numai ea dintre toate, s-a 
dus la mormânt de patru ori. Pentru aceea Sfântul Duh a învrednicit-o pe dânsa 
să o amintească Sfântul Marcu în Evanghelia sa. Dar unde este arătat, că a 
patra ducere la mormânt a femeilor este cea istorisită de Sfântul Marcu? 
Aceasta ne-o arată vremea, fiindcă numai Marcu scrie că femeile au venit la 
mormânt, când răsărea soarele. Pe Sfânta Maria Magdalena au pomenit-o toți 
cei patru evanghelişti, după cum s-a zis mai înainte; că Maria Magdalena a 
venit împreună cu celelalte femei, care aveau miruri mai înainte pregătite. Deci, 
trecând sâmbăta, dis-de-dimineaţă, în prima zi a săptămânii, au venit femeile la 
mormânt, pe când răsărea soarele. 


Acum să vedem pentru ce Maria Magdalena, după trei vederi, s-a dus iar 
împreună cu femeile acelea la mormânt şi mai ales ducând cu sine miruri şi 
aromate, socotind că vor afla trupul în mormânt. Cititorule, ascultă cu luare 
aminte: Maria Magdalena, încredinţându-se desăvârşit despre Învierea 


Domnului prin a treia vedere a lui Dumnezeu şi mărturisind ucenicilor că a 
văzut pe Domnul şi că i-a zis cele ce s-au spus mai Sus, nu S-a mai îndoit. Dar, 
de vreme ce a văzut pe Maria lui lacov cel Mic şi mama lui losi, pe Salomeea 
şi pe alte femei ducându-se la mormânt, având cu ele aromate, s-a dus 
împreună cu dânsele, tocmai pe când răsărea soarele, nu că se îndoia, ci ca şi 
cum povăţuia pe celelalte femei. Fa se bucura şi sălta, că a văzut de multe ori 
mormântul deşert, iar femeile celelalte, ori că nu auziseră până atunci nimic din 
cele făcute, ori că auziseră rău; de unde se poate vedea, că nimic nu ştiau cu 
dinadinsul, căci ziceau: Cine ne va răsturna nouă piatră de pe uşa 
mormântului? Dar, căutând, au văzut că piatra era răsturnată de pe uşa 
mormântului, fiindcă era foarte mare. 


Vezi, că nici despre piatră nu ştiau ele bine, precum ne spun Sfinţii Evanghelişti 
Matei şi Luca. Apoi, intrând în mormânt, au văzut pe un tânăr şezând de-a 
dreapta, îmbrăcat în veşmânt alb, şi s-au spăimântat. Acela nu le-a certat pe 
ele, precum ne spune Sfântul Evanghelist Luca, asemenea şi Sfântul Evanghelist 
Ioan despre Însuşi Domnul, căci tânărul ştia că atunci veniseră întâi. Dar nici pe 
Magdalena n-a certat-o, căci cunoştea prin bucuria feţei ei, că acum venise la 
mormânt fără să se îndoiască de Învierea Mântuitorului; ci a venit bucurându-se 
şi veselindu-se. De aceea, nu numai că nu le-a certat, dar chiar le-a îmbărbătat 
pe ele, ca şi îngerul cel dintâi, precum ne spune Sfântul Evanghelist Matei, 
zicându-le: Nu vă spăimântaţi; pe lisus Nazarineanul Cel răstignit Îl căutaţi? 
S-a sculat, nu este aici; iată locul unde L-au pus pe Dânsul. Deci, duceţi-vă şi 
spuneţi ucenicilor Lui şi lui Petru, că va merge mai înainte de voi în Galileea; 
acolo Îl veţi vedea pe EI, precum v-a zis vouă. Femeile, ieşind degrabă, au 
fugit de la mormânt, căci le cuprinsese cutremur şi spaimă mare, şi n-au spus 
nimănui nimic, căci se temeau. Din acestea se arată că femeile de mai sus sunt 
altele, afară de cele de care ne spune Sfântul Evanghelist Luca şi Matei şi afară 
de Maria Magdalena. 


Sfânta Maria Magdalena, uceniţa şi osârduitoarea lui Hristos, I-a slujit Lui 
cu dragoste şi cu sârguinţă şi mai înainte de patimi. Ea a suferit durere îndoit 
de mare, în vremea patimii Mântuitorului nostru lisus Hristos; pe de o parte, 
văzând pe Domnul său spânzurat pe Cruce, astfel încât putea cu uşurinţă să-l 
numere oasele, capul rănit de spini, faţa neavând chip, mâinile şi picioarele 
pătrunse de piroane, coasta împunsă cu sulița şi tot trupul rănit de bătăi; iar pe de 
alta, văzând pe Preacurata Lui Maică, tânguindu-se cu amar şi leşinând de 
durerea inimii, o sprijinea şi o mângâia. 


Acestea toate sunt probe doveditoare pentru adeverirea Învierii lui Hristos. 
Numai ea a mers de patru ori la Mormântul Lui şi, după a patra întoarcere de 
la Mormânt, a rămas lângă Preasfânta Născătoare de Dumnezeu, Slujindu-i 
ei, de atunci până la Înălţarea Lui la ceruri, nu ca unei maici a Dascălului şi 


a Făcătorului de bine, ci ca unei Maici a Insuşi Fiului lui Dumnezeu, 
Făcătorul tuturor. 


i-a adus la cunoştinţa de Dumnezeu, ca şi Sfinţii Apostoli, apoi a mers la 
şi a stat înaintea Cezarului Tiberiu, pe care Sfânta Maria Magdalena |- 
a tămăduit, fiind bolnav de un ochi. Ea, povestindu-i toate cele despre Hristos, 
l-a făcut să creadă într-Însul, după cum zic unii. De aceea el s-a pornit cu 
urgie împotriva lui Pilat şi împotriva arhiereilor şi 1-a pedepsit, după faptele lor, 
cu rea şi cumplită moarte. După aceasta, ea a plecat din Roma şi s-a dus în 
Efes, la Sfântul loan Cuvântătorul de Dumnezeu. Acolo slujind apostoleşte la 
mântuirea oamenilor, prin fericită adormire s-a mutat către Domnul şi a fost 
îngropată la intrarea peşterii, de către Sfântul loan Cuvântătorul de 
Dumnezeu. Tot acolo au adormit şi cei şapte sfinţi tineri mai pe urmă. 


Pe vremea împărăției preaînţeleptului Leon, s-au adus de acolo în 
Constantinopol cinstitele moaşte ale Sfintei Maria Magdalena şi le-a pus în 
mânăstirea Sfântului Lazăr, pe care o zidise el. Acolo se săvârşea prăznuirea 
pomenirii ei, 

